503 



Annuli corporis omnes præter nonum abdominis trans- 

 versi. Scuta corporis lævia, nitida, omnia præter prothora- 

 cica, dorsale mesothoracis et annuli noni abdominis tenuia, 

 dorsalia omnia rugulis transversis, levissimis sparsa. Pro- 

 thorax transverse quadratus, sexta parte latior quam longior. 

 Annuli duo posteriores tlioracis et annuli abdominales præter 

 nonum utrinque rotundati, mcisuris manifestis separati. Scuta 

 dorsalia abdominis basi media sulculis binis decurtatis, ex- 

 curvis impressa; latera late emarginata, aream spiraculiferam 

 membranaceam, transverse plicatulam amplectentia. Impres- 

 siones musculares thoracis evanidæ; impressiones musculares 

 abdominis manifestæ, angustæ, excurvæ. Pleuræ rotundate ex- 

 sertæ, supra et infra sulcis altissimis definitæ, profunde dupli- 

 catæ. Segmenta ventralia sulcis quaternis, excurvis impressa; 

 sulci exteriores margini laterali propinqui, profundi, latissimi; 

 sulci interiores medii, leviores, angusti, apice postremo connexi. 



Annulus nonus abdominis annulo octavo paulo longior 

 eoque tertia pæne parte angustior, ovatus, quinta parte latior 

 quam longior, supra convexus, bisulcus, sulcis nonnihil ex- 

 curvis, totus tuberculis setiferis conicis, ad latera et apicem 

 annuli versus paulatim majoribus crebratus. Margines late- 

 rales evanidi. Dentes laterales quaterni, magnitudine sensim 

 crescentes, acutiusculi, sursum curVati. Latera annuli infra 

 dentes laterales tuberculis setiferis minutis parce dispersa. 



Cerci annulo triplo breviores, biridi ; rami magnitudine et 

 formå cum dentibus extremis lateralibus convenientes, subæ- 

 quales, interior paulo longior quam exterior. Spatium cer- 

 corum obovatum, duplo longius quam latius, fundo acute 

 rotundato, lateribus æqualiter rotundatis, apertura vix an- 

 gustata. 



Annulus analis annulo octavo dimidio brevior, infra 

 tuberculis setiferis parce adspersus dentibusque armatus late- 

 ralibus ternis, conicis, intermedio majore, apice truncato, 

 serrulato. Hami scansorii tubum analem superantes, validi. 



Spiracula ovata, post acuminata; atrium magnum, rotun- 

 datum, ante rimas situm; rimæ respiratoriæ propinquæ, sub- 

 rectæ, post convergentes. 



